# Διονύσιος Ταβουλάρης

### Από τη Βικιπαίδεια, την ελεύθερη εγκυκλοπαίδεια

Ο Δ. Ταβουλάρης σε περιοδεία (σκίτσο Μ. Βιτσιώρη-αναδημοσίευση από τον Ριζοσπάστη, 2/10/05

Ο Διονύσιος Ταβουλάρης (Ζάκυνθος 1840-1928) υπήρξε ένας από τους μεγαλύτερους ηθοποιούς και θιασάρχες του 19ου αι.

## [Επεξεργασία] Βιογραφικά στοιχεία

Μεγάλωσε στη Ζάκυνθο όπου έκανε και τα πρώτα του θεατρικά βήματα σε συνεργασία με τους τοπικούς φορείς. Αργότερα (1857) έκανε περιοδίες με μεγάλη επιτυχία, μαζί με τον αδερφό του Σπύρο στην Κωνσταντινούπολη, στη Ρουμανία και την Τουρκία. Στην Κωνσταντινούπολη (1862) θα συνεργαστεί και με το θίασο του Βασίλη Ανδρονόπουλου και θα γνωρίσει την πρώτη του σύζυγο, επίσης ηθοποιό, Π. Πανά. Αργότερα έδωσε παραστάσεις και πάλι με δικό του θίασο με τον Σπύρο Ταβουλάρη και τη δεύτερή του σύζυγο Σοφία. Το 1868 τον βρίσκει να ανεβάζει διάφορα έργα στην Ερμούπολη της Σύρου που διέθετε τότε ένα από τα μεγαλύτερα θέατρα. Το 1889 γοητεύει το Αθηναϊκό κοινό μαζί τον Παντόπουλο στην δημοφιλέστατη «Τύχη της Μαρούλας» του Κορομηλά .

Όταν επιστρέφει και εγκαθίσταται πια μόνιμα στην Αθήνα συμμετέχει στο θίασο της Νέας σκηνής του Χρηστομάνου και στο Βασιλικό Θέατρο και συνεργάζεται με τους μεγαλύτερους ηθοποιούς της εποχής του.

Συνέγραψε τα απομνημονεύματά του («Θεατρικά απομνημονεύματα») και μετέφρασε θεατρικά έργα από τα γαλλικά, τα ιταλικά και τα αγγλικά

Ανακτήθηκε από "http://el.wikipedia.org../../../%CE%B4/%CE%B9/%CE%BF/%CE%94%CE%B9%CE%BF%CE%BD%CF%8D%CF%83%CE%B9%CE%BF%CF%82_%CE%A4%CE%B1%CE%B2%CE%BF%CF%85%CE%BB%CE%AC%CF%81%CE%B7%CF%82_934b.html"

Κατηγορίες: Έλληνες ηθοποιοί | Γεννήσεις το 1840 | Θάνατοι το 1928

##### Views

- Άρθρο
- Συζήτηση
- Τελευταία έκδοση

##### Αναζήτηση